**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**ЯНУАРИ 2021 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 11.01.2021г. | Сигнал постъпил на директорски телефон на РИОСВ-Враца | Сигнал постъпил на директорски телефон на РИОСВ-Враца, за замърсяване на реката в с. Чирен с нефтопродукти. | РИОСВ - Враца  БДДР - Плевен | От експерти на РИОСВ-Враца, съвместно с представители на БДДР - Плевен са извършени проверки на място в няколко дни.  По време на проверките са обходени и огледани участъци от реката по протежение на с. Чирен, както и потоци от скатни и високи подпочвени води (в центъра на селото).  На място органолептично се усеща характерна миризма.  От регионалната лаборатория във Враца към Изпълнителна агенция по околна среда са взети водни проби за анализ от повърхностните и подземни води в трите дни от проверките, а именно:   * Р. Чиренска в центъра на село Чирен, * Р. Чиренска на изода на с. Чирен посока гр. Враца, * Високи подпочвени води, отвеждани в бетонов канал в парка на селото, * Подземни води от чешмата в центъра на селото   Измерените показатели на място не показват наличие на замърсяване. От извършените лабораторни изпитвания от Изпълнителна агенция по околна среда е констатирано, че във водните проби няма наличие на нефтопродути. |
| 2. | 15.01.2021г. | Сигнал постъпил на „зелен телефон“ на РИОСВ-Враца | Сигнал постъпил на „зелен телефон“ на РИОСВ-Враца от дежурен координатор на тел. 112, относно намерена птица в безпомощно състояние, от семейство Ястребови, бул. „Мито Орозов“ № 32, гр. Враца | РИОСВ - Враца | Извършена е проверка на място, при която е констатирано, че птицата е възрастен екземпляр от вида обикновен мишелов, има рана на едното крило и видимо влошено общо състояние.  Птицата е транспортирана до ветеринарна клиника „Добро хрумване“ – гр. София. |
| 3. | 20.01.2021г. | Сигнал постъпил на „зелен телефон“ на РИОСВ-Враца | Сигнал постъпил на „зелен телефон“ на РИОСВ-Враца, относно замърсяване на въздуха в жк.“Дъбника“ (около бл.28) и наличие на остра задушлива миризма на пластмаса и кабели | РИОСВ-Враца | От експерти на РИОСВ-Враца е извършена незабавна проверка в района, при която органолептично не се усеща остра задушлива миризма на пластмаса и кабели. В района се усеща специфична миризма, дължаща се на изгаряне на твърди горива за битово отопление.  По данни от АИС ЖП гара Враца няма регистрирани превишения на средно часовите норми на показателите, характеризиращи качеството на атмосферния въздух. |
| 4. | 21.01.2021г. | Сигнал постъпил на директорски телефон в РИОСВ-Враца | Сигнал постъпил на директорски телефон в РИОСВ-Враца, относно нерегламентирано изхвърляне на отпадъци от строителство, бита, МПС в района на спряна от експлоатация кариера, находящо се преди разклона за с. Бели извор, общ. Враца | РИОСВ - Враца  Община Враца | При извършената проверка, в присъствието на кмета на с. Бели извор, е извършен обход на място, при което е констатирано следното:  По асфалтов път, отклоняващ се от главен път Е 79, преди разклона за с. Бели извор, в района на бивша кариера в местност „Цонковото“, земл. на с. Бели извор, е установено наличие на големи количества изхвърлени отпадъци от разнороден характер.  Съгласно извършена справка, от предходен период, е установено, че засегнатата територия е частна общинска собственост.  Дадено е предписание на община Враца за почистване на замърсените терени.  От РИОСВ-Враца ще бъде осъществен последващ контрол относно изпълнението на даденото предписание. |
| 5. | 25.01.2021г. | Сигнал постъпил по имейла на РИОСВ-Враца | Сигнал постъпил по имейла на РИОСВ-Враца относно нерегламентирано депониране на отпадъци по Ботев път, след с. Паволче, до мемориален паметник в гората. | РИОСВ – Враца  ДПП „Врачански Балкан“ | От експерти на РИОСВ-Враца, съвместно с представители на ДПП „Врачански Балкан“ е извършена проверка до мемориален паметник в гората след с. Паволче.  Направен е обход и оглед по протежението на маршрута за посетители „Ботев път“ (гр. Враца – м. Йолковица \_ в. Околчица), който преминава през територията на природен парк „Врачански Балкан“, защитена местност „Падините“ и резерват „Врачански карст“. Обходен е и района по пътеката от разклона за с. Паволче до навлизането й в границата на резервата и мястото, където е разположена мемориална плоча, подобна на тази от приложената в сигнала снимка.  На проверените места не е установено наличие на отпадъци или друго нарушение на екологичното законодателство.  С писмо е изискана уточняваща информация за местонахождението на депонираните отпадъци с цел тяхното локализиране и предприемане на съответните законови действия. |
| 6. | 29.01.2021г. | Сигнал постъпил на „зелен телефон“ на РИОСВ-Враца | Сигнал постъпил на „зелен телефон“ на РИОСВ-Враца, относно изтичане на вторична биомаса вследствие на авария от инсталацията за биогаз в с. Царевец, Общ. Мездра | РИОСВ – Враца  БДДР – Плевен  Община Мездра  Кметство с . Царевец | От експерти на РИОСВ-Враца са извършени проверки в три последователни дни от 29.01 до 31.01, съвместно с представители на БДДР-Плевен и Регионалната лаборатория-Враца към Изпълнителна агенция по околна среда на инсталацията за биогаз в с. Царевец и на водните обекти в района.  Констатирано е, че при възникнала производствена авария, вследствие повреда на резервоар за съхранение, който е съоръжение от инсталация за производство на електрическа енергия от биогаз в с. Царевец, е допуснато изтичане в река Косовец на отпадъчен ферментационен продукт от преработката на животинска тор и растителен силаж. За аварията РИОСВ-Враца е уведомена от операторите на инсталацията.  Инспекцията своевременно е уведомила областен управител на област Враца, кмет на община Мездра, кметски наместник на с. Царевец, „ВиК“ ООД, гр. Враца и БДДР-Плевен.  Взети са водни проби за анализ от Регионалната лаборатория, от 7 бр. пункта надолу по течението от реките:   * Река Косовец преди биоцентралата; * Река Косовец непосредствено под биоцентралата.; * Река Косовец след биоцентралата; * Река Кленов дол след вливане на река Косовец; * Река Кленов дол преди вливане в река Искър; * Река Искър преди вливане на река Кленов дол; * Река Искър след вливане на река Кленов дол.   От представените на 31.01 от РЛ-Враца лабораторни анализи на водните проби е видно, че река Косовец и река Кленов дол имат завишено съдържание на неразтворени вещества, азотни показатели и фосфор. Анализите от водните проби от река Искър показват, че вливането на река Кленов дол не оказва влияние на състоянието ù.  От операторите на инсталацията са предприети действия за отстраняване на аварията, вследствие на което е преустановен теча към реката.  На  дружеството са дадени предписания, да се почисти ферментационния продукт, изтекъл към съседните сгради и да се върне в резервоара за съхранение, след отстраняване на аварията, както и да се почисти изтеклия в района ферментационен продукт и временно да се складира  на бетонирана площадка с покритие.  С цел проследяване състоянието на водните обекти в региона, на 31.01, 02.02, 08.02 и 14.02. 2021г. от експерти на РИОСВ-Враца и РЛ-Враца отново са извършени обход и оглед на водните обекти в района. Взети са водни проби за анализ от РЛ-Враца от същите водни обекти. От лабораторните анализи на последователно взетите водни проби е видно, че екологичното състояние на река Косовец и река Кленов дол се възстановява.  Във връзка с констатираното замърсяване, от страна на РИОСВ-Враца е образувано административнонаказателно производство срещу операторите на инсталацията за производство на биогаз. |